Kedves Mesterem!

Elérkezett az idő, hogy számot vessek életemmel, és legfőképpen azzal, miért és mit akarok írni a továbbiakban. Átéltem örömöt és tragédiát, boldog szerelmet és keserű elválást. Úgy gondoltam, ez az élet rendje, ezeket az érzéseket, gondolatokat kell megdalolnom.

Most „az emberélet útjának felén” – hogy Dante-fordításod idézzem – másként gondolok a költészetre. Többre vágyom annál, hogy csupán saját érzéseimet és gondolataimat fogalmazzam meg. Mulandó, sokat szenvedő kagylónak vélem a költőt és a költészetet, amely éppen a kínok között szüli meg a gyöngyöt szépségével.

Nagyrabecsüléssel és tisztelettel köszönt:

Madách Imre

Kedves Költőtárs!

Leveledet kézhez kapva nem hallgathatom el, hogy magam is tanakodtam az elmúlt időben, mint oly sokszor, a költő feladatáról. Végtére arra jutottam, hogy törekednünk kell a valóság kifejezésére, de annak megszépítésére is, akár hazugság árán, de csak csínján, rajt’ ne fogjanak ezen.

S persze nem nélkülözhetjük az eszmét s eredetiséget sem – s másodsorban a modort, melynek némelyek híján vannak.

Barátsággal üdvözöl:

Arany János